cyanic-selkie/wikianc huggingface dataset:
আলী আজম (রাজনীতিবিদ)
জীবনী
আলী আজম কুমিল্লা জেলায় জন্মগ্রহণ করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। বাংলাদেশ আওয়ামী লীগের মনোনয়নে ১৯৭৩ সালের প্রথম জাতীয় সংসদ তিনি নির্বাচনে কুমিল্লা-৩ আসন থেকে সংসদ সদস্য নির্বাচিত হয়ে ছিলেন।
মায়সান প্রদেশ
মায়সান (ميسان) ইরাকের একটি প্রদেশ। এটি দেশটির পূর্ব অংশে ইরানের সাথে সীমান্তে অবস্থিত। এর রাজধানী শহরের নাম আমারাহ, যেটি ফোরাত নদীর উপর অবস্থিত। প্রদেশটির দ্বিতীয় বৃহৎ লোকালয়ের নাম মাজার আল-কাবির। ১৯৭৬ সালের আগে প্রদেশটি আমারা প্রদেশ নামে পরিচিত ছিল।
২০০৩ সালে ইঙ্গ-মার্কিন যৌথ বাহিনী এটির নিয়ন্ত্রণ নেয়।
২০০৫ সালে মায়সান, বাসরাহ ও জি কার প্রদেশকে একত্র করে দক্ষিণ-পূর্ব ইরাকে একটি বৃহত্তর প্রদেশ গঠনের উপর আলোচনা চলছিল।
তুরস্কের রাষ্ট্রপতিদের তালিকা
নিম্নে তুরস্কের রাষ্ট্রপতির পদে অধিষ্ঠিত ব্যক্তিদের একটি তালিকা দেওয়া হলো। তুরস্কের স্বাধীনতা যুদ্ধের পর ১৯২৩ সালে প্রজাতান্ত্রিক সময়কালের সূচনা থেকে বারো জন রাষ্ট্রপ্রধান এই পদে অধিষ্ঠিত হয়েছেন।
ভাংড়া পা লে
ভাংড়া পা লে ২০২০ সালে মুক্তিপ্রাপ্ত ভারতীয় হিন্দি ভাষার একটি কমেডি-নাটক চলচ্চিত্র ছিল, যা অভিষিক্ত স্নেহা তৌরানী দ্বারা পরিচালিত এবং রনি স্ক্রুওয়ালা দ্বারা প্রযোজিত।  এই চলচ্চিত্রে সানি কৌশল এবং রুকশার ধিল্লোন অভিনয় করেছেন।   এই চলচ্চিত্রটির মাধ্যমে বলরাজ সিং খেরা এবং হিমাংশু শর্মা হিন্দি চলচ্চিত্রে অভিষেক করেছেন। প্রাথমিকভাবে এই চলচ্চিত্রটি ২০১৯ সালের ১৩ই সেপ্টেম্বর মাসে এবং পরবর্তীতে, ১লা নভেম্বর তারিখে মুক্তির পরিকল্পনা করেছিল।
পুল সিরাত
ইসলামে পুলসিরাত একটি পারলৌকিক সেতু যা পার না-হয়ে হাশরের ময়দান থেকে বেহেশতে যাওয়া যাবে না। কিয়ামাত হওয়ার পর সকল মানুষকে পুনরুজ্জীবিত করে হাশরের ময়দানে সমবেত করা হবে এবং ইহলৌকিক জীবনের বিচার করা হবে। এই বিচারের পর হাশরের মাঠ থেকে পুলসিরাত পার হয়ে জান্নাতের দিকে যেতে হবে। পুলসিরাত একটি সমসাবদ্ধ শব্দবন্ধ (ব্যাসবাক্য: "যাহা পুল তাহা সেতু")। আরবি ভাষায় সিরাত অর্থ 'পথ'। তবে ইসলামী পরিভাষায় এর অর্থ ‌'পুল‌' বা 'সেতু'।
বর্ণনা
ইসলামী বিশ্বাস অনুসারে, শেষ বিচারের দিনে হাশরের ময়দান চারদিকে জাহান্নাম দ্বারা পরিবেষ্টিত থাকবে। জাহান্নামের ওপরে একটি সেতু থাকবে। এই সেতুই "পুলসিরাত"। এই সেতু হাশরের ময়দান থেকে জান্নাত পর্যন্ত বিস্তৃত থাকবে। এই সেতুটি হবে ভয়ংকর কেননা এটি হবে চুলের চেয়ে সরু ও তরবারীর চেয়েও ধারালো। অন্ধকারাচ্ছন্ন এই ভয়াবহ পথ প্রতিটি মানুষকে অতিক্রম করতে হবে কেননা জান্নাতে পৌঁছানোর ওটাই হবে একমাত্র পথ।
কুরআন ও হাদীসের বর্ণনা
পুলসিরাত সম্পর্কে কুরআন শরীফে বলা হয়েছে: "তোমাদের মধ্যে এমন কেউ নেই যে তথায় পৌছবে না। এটা আপনার পালনকর্তার অনিবার্য ফায়সালা।" [ সুরা মারঈয়াম ১৯:৭১ ] হাশরের দিন পুলসিরাত অতিক্রম করা সম্পর্কে মুহাম্মদ (স:) বলেছেন,
তাৎপর্য
ইসলামী বিশ্বাস অনুসারে পুলসিরাত মানুষের জান্নাতে যাওয়ার পথে একটি বাধা বা পরীক্ষা। যারা এই পৃথিবীতে কুরআন এবং হাদীসের আইন ও বিধান অনুসারে আল্লাহর সন্তুষ্টি অর্জনের উদ্দেশ্যে জীবন পরিচালনা করেছে, তারা এই ভয়ংকর সেতু পুলসিরাত অতিক্রম করে জান্নাতে পৌঁছাতে সক্ষম হবে। পুলসিরাতের পথ হবে অত্যন্ত অন্ধকারাচ্ছন্ন। তবে ঈমানদারগণ চারপাশে আলো পাবে কেননা তাদের সৎ আমলসমূহ সেদিন আলো হয়ে তাদের ঘিরে রাখবে। ঈমানদারদের উপরে আল্লাহর রহমত থাকবে। ফলে তারা পুলসিরাত পার হয়ে জান্নাতে পৌঁছাতে পারবে, কিন্তু পাপীদের জন্য পুলসিরাত হবে অত্যন্ত ঘুটঘুটে অন্ধকার। কারণ তাদের কোনো ইমানী আমল নেই, তাই তারা অন্ধকারে আচ্ছন্ন পুলসিরাত পার করতে গিয়ে ধার তরবারির চেয়েও ধার পুলসিরাতে হাত-পা কেটে জাহান্নামে পতিত হবে। তারা পুলসিরাত কখনোই অতিক্রম করতে পারবে না
ইরা স্যাক্স
কর্মজীবনী
তার নির্মিত চলচ্চিত্রগুলোর মধ্যে রয়েছে  দ্যা ডেল্টা (১৯৯৭), ফোর্টি শেডস্‌ অব ব্লু (২০০৫), মেরিড লাইফ (২০০৭) এবং কিপ দ্যা লাইটস্‌ অন (২০১২)। তার সর্বশেষ চলচ্চিত্র লাভ ইজ স্ট্রেঞ্জ ২০১৪ সালে সারড্যান্স চলচ্চিত্র উৎসবে অবমুক্ত করা হয়। বর্তমানে তিনি থ্যাঙ্ক ইউ ফর বিয়িং অনেস্ট শিরোনামের একটি চলচ্চিত্র নিয়ে কাজ করছেন। এই প্রকল্পটিতে স্যাক্স গ্রেগ কিনিয়ার, আলফ্রেড মলিনা, জেসন সুডিকিস এবং পলিনা গার্সিয়ার সাথে কাজ করবেন।
ব্যক্তিগত জীবন
স্যাক্স ১৯৬৫ সালের ২১ নভেম্বর যুক্তরাষ্ট্রের টেনেসির মেম্ফিসে জন্মগ্রহণ করেন। স্যাক্স একজন ইহুদী এবং স্বঘোষিত সমকামী  তিনি বলেছিলেন যে, কিপ দ্যা লাইটস্‌ অন চলচ্চিত্রটি আংশিক আত্মজীবনীমূলক। ২০১২ সালের জানুয়ারিতে স্যাক্স তার ৫ বছরের সঙ্গী বরিস টোরেজকে নিউইয়র্ক শহরে বিয়ে করেন। এই জুটির ২০১২ সালে জন্মানো ভিভক ও ফেলিক্স নামক জমজ সন্তান রয়েছে।
বকুলবাড়িয়া ইউনিয়ন
বকুলবাড়িয়া বাংলাদেশের পটুয়াখালী জেলার অন্তর্গত গলাচিপা উপজেলার একটি ইউনিয়ন।
আয়তন
বকুলবাড়িয়া ইউনিয়নের আয়তন ১২,৭৯২ একর।
প্রশাসনিক কাঠামো
বকুলবাড়িয়া ইউনিয়ন গলাচিপা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম গলাচিপা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বকুলবাড়িয়া ইউনিয়নের মোট জনসংখ্যা ১৪,৭৩৪ জন। এর মধ্যে পুরুষ ৭,১৪১ জন এবং মহিলা ৭,৫৯৩ জন। মোট পরিবার ৩,২২০টি।
শিক্ষা
২০১১ সালের আদমশুমারি অনুযায়ী বকুলবাড়িয়া ইউনিয়নের সাক্ষরতার হার ৫০.৩%।
দার্শনিক শয়তানবাদ
লাভীয় শয়তানবাদ জাদুচর্চাকে গ্রহণ করে। জাদুচর্চাকে "বৃহত্তর জাদু" ("greater magic") ও "ক্ষুদ্রতর জাদু" ("lesser magic") নামের দুটি পৃথক ধরনে অন্তর্ভুক্ত করা হয়। বৃহত্তর জাদু হচ্ছে রীতিসিদ্ধ চর্চা। এটাকে বিশেষ উদ্দেশ্যে কারো আবেগশক্তি প্রকাশ করতে আত্ম-রূপান্তরক মনোনাট্য (psychodrama) হিসেবে বোঝানো যেতে পারে। ক্ষুদ্রতর জাদু আকর্ষণের নিয়মের উপর ভিত্তিশীল এবং এটি অন্যকে নিয়ন্ত্রণ করতে একজনের স্বাভাবিক ক্ষমতার ব্যবহারে নিযুক্ত নিয়ন্ত্রণমূলক কৌশল দ্বারা গঠিত। লাভী তার দ্য স্যাটানিক রিচ্যুয়াল ও দ্য স্যাটানিক উইচ গ্রন্থে জাদু ও রীতিসিদ্ধ আচরণের বিষয়ের উপর বিস্তারিত লিখেছেন।
নিখিল ভারতীয় সংযুক্ত গণতান্ত্রিক মোর্চা
নিখিল ভারতীয় সংযুক্ত গণতান্ত্ৰিক মোৰ্চা (All India United Democratic Front বা AIUDF) ভারতবর্ষের একটি রাজনৈতিক দল। উত্তর-পূৰ্বাঞ্চলের অসমে এই দলটির উৎপত্তি হয়েছিল। মৌলানা বদরুদ্দিন আজমল এই দলটির মুখ্য নেতা। ২০০৫ সনের অক্টোবর মাসে উনি এক আঞ্চলিক দল হিসেবে "অসম সংযুক্ত গণতান্ত্ৰীক মোৰ্চা" (Assam United Democratic Front (AUDF)) গঠন করেন। ২০০৯ সনের ফেব্ৰুয়ারি মাসে নতুন দিল্লীতে অনুষ্ঠিত এক সংবাদ সম্মেলন এটি সৰ্ব ভারতীয় সংযুক্ত গণতান্ত্ৰিক মোৰ্চা নামাকরণ করে একটি জাতীয় দল হিসেবে ঘোষণা করেন। এই দলটির প্ৰধান কাৰ্য্যালয় গুয়াহাটীর হাতীগাঁওয়ে অবস্থিত।
সর্ব ভারতীয় সংযুক্ত গণতান্ত্ৰিক মোৰ্চা আসামের প্ৰধান বিরোধী দল।  ২০১১ সনের আসাম বিধানসভা নিৰ্বাচনে দলটি ১২৬টি আসনের মধ্যে ১৮টি আসনে জয় লাভ করে।
হেঁড়িয়া রেলওয়ে স্টেশন
হেঁড়িয়া রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি হেঁড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬২ কি.মি. দূরে স্টেশনটি অবস্থিত।
ইতিহাস
হেঁড়িয়া রেলওয়ে স্টেশনটি পশ্চিমবঙ্গের মাধাখালি হেঁড়িয়া রোড, হেঁড়িয়া তে অবস্থিত। স্টেশন কোড হল (এইচইএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি দেশপ্রাণ, নাচিন্দা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়
আব্দুল হাই (ঝিনাইদহের রাজনীতিবিদ)
মো: আব্দুল হাই (জন্ম: ১ মে ১৯৫২) বাংলাদেশের ঝিনাইদহ জেলার শৈলকুপা উপজেলার রাজনীতিবিদ, ঝিনাইদহ-১ আসনের সংসদ সদস্য ও সাবেক মৎস্য ও প্রাণী সম্পদ প্রতিমন্ত্রী।
জন্ম ও প্রাথমিক জীবন
আব্দুল হাই ১ মে ১৯৫২ সালে ঝিনাইদহ জেলার শৈলকুপা উপজেলার মোহাম্মদপুর গ্রামে জন্মগ্রহণ করেন। তার পিতা ফয়জুদ্দীন মোল্লা। তিনি ১৯৬৪ সালে তিনি শৈলকুপার বসন্তপুর হাইস্কুলে ৮ম শ্রেণিতে পড়া অবস্থায় ছাত্র রাজনীতিতে জড়িয়ে পড়েন এবং স্কুল কমিটির সভাপতি নির্বাচিত হন। ১৯৬৭ সালে এসএসসি পরীক্ষায় উত্তীর্ণ হয়ে ঝিনাইদহ সরকারি কেসি কলেজে ভর্তি হন। এ সময় তিনি কেসি কলেজ ছাত্রলীগের সভাপতি নির্বাচিত হন।
রাজনৈতিক ও কর্মজীবন
পেশার ব্যবসায়ী মো: আব্দুল হাই রাজনীতির সঙ্গে সক্রিয় ভাবে যুক্ত আছেন। তিনি ১৯৬৮ সালে মহকুমা ছাত্রলীগের সহ-সভাপতি ও ১৯৬৯ সালে সরকারি কেসি কলেজ ছাত্র সংসদের ভিপি নির্বাচিত হন। একই বছর তিনি বৃহত্তর যশোর জেলা ছাত্রলীগের সহসভাপতি নির্বাচিত হন। ১৯৭১ সালে স্বাধীনতা যুদ্ধ শুরু হলে তিনি ঝিনাইদহে স্বাধীন বাংলার প্রথম পতাকা উত্তোলন করেন। দেশ স্বাধীনের পর তিনি ঝিনাইদহ যুবলীগের আহ্বায়ক ও ১৯৭৩ সালে যুবলীগের মহকুমা সভাপতি হিসেবে দায়িত্ব পালন করেন। ১৯৮৭ সালে তিনি ঝিনাইদহ জেলা আওয়ামী লীগের সাংগঠনিক সম্পাদক ও ১৯৯৮ সালে সাধারণ সম্পাদক নির্বাচিত হন। ২০০৫ সালে আব্দুল হাই ঝিনাইদহ জেলা আওয়ামী লীগের সভাপতি হিসেবে নির্বাচিত হন। ২০০১ সালের অষ্টম জাতীয় সংসদ নির্বাচন থেকে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে নির্বাচিত সংসদ সদস্য।
২০১৪ সাল থেকে ২০১৯ সাল পর্যন্ত তিনি মৎস্য ও প্রাণী সম্পদ প্রতিমন্ত্রী হিসেবে দায়িত্ব পালন করেন।
কিতাব আল মিউজিকা আল কবির
থাম্ব|আল-ফারাবি (প্রায় ৮৭০-৯৫০) থেকে চিত্রিত: কিতাব আল-মুসিকি আল-কবীর। বাদ্যযন্ত্রের ছবি আঁকছেন শাহরুদ। কিতাব আল মিউসিকা আল কবির ( كتاب الموسيقى الكبير‎, গানের সেরা বই, Great Book of Music) হচ্ছে পাওরস্যের বিজ্ঞানী আল ফারাবী কর্তৃক লিখিত আরবী সংগীতের উপর পর্যালোচনা। বইটিতে মাকামাত এর গানের বিভিন্ন ফলাফল বর্ণনা করা হয়েছে। ধারণা করা হয় লেখক হারমনিক অনুপাতের পিথাগোরীয় তত্ত্ব দ্বারা অনুপ্রাণিত হয়েছিলেন। হোসেইন নাসর এবং মেহদি আমিনরাজাভি এর মতেঃ "Morever, he was a master of music theory; his Kitab al-Musiqa al-Kabir (The book on great music), known in the West as a book on Arabic music, is in reality a study of the theory of Persian music of his day as well as presenting certain great philosophical principle about music, its cosmic qualities, and its influence on the soul."
বইটি জোসেফ বেন জুদাহ ইবনে আকনিন হিব্রু ভাষায় অনুবাদ করেছেন।
আড়িয়াল খাঁ নদ
আড়িয়াল খাঁ পদ্মার একটি প্রধান শাখা নদ। আড়িয়াল খাঁ হচ্ছে ফরিদপুর, মাদারীপুর ও বরিশাল জেলার একটি নদ। নদটির দৈর্ঘ্য ১৫৫ কিলোমিটার, গড় প্রস্থ ৩০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আড়িয়াল খাঁ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২।
ইতিহাস
অতীতে নদটির নাম ছিল ভুবনেশ্বর। ১৮০১ সালে ঠগি দমনের জন্য আড়িয়াল খাঁ নামক একজন জমাদার গভর্ণমেন্ট কর্তৃক নিযুক্ত হয়। ভুবনেশ্বর নদ থেকে একটি খাল খনন করিয়ে তা প্রাচীন পদ্মার দক্ষিণাংশের সঙ্গে সংযুক্ত করিয়ে দেওয়া হয়। এই খালটিই কালক্রমে প্রবল রুপ ধারণ করে প্রাচীন পদ্মা ও ভুবনেশ্বরের কতকাংশ গ্রাস করে এবং সাধারণ জনগণের কাছে আড়িয়াল খাঁ নামে পরিচিত হয়।
অন্যান্য তথ্য
আড়িয়াল খাঁ নদটি সারা বছর নাব্য। মার্চ-এপ্রিলে পানির প্রবাহ কম থকে। তবে বর্ষাকালে পানি প্রবাহ বেশি থাকে। তখন জুলাই-আগস্ট মাসে প্রবাহের পরিমাণ দাঁড়ায় ৪ হাজার ঘনমিটার/সেকেন্ড। এ সময় নদে পানির গভীরতা ১২ মিটার পর্যন্ত থাকে। নদটির মোট দৈর্ঘ্য ১৬৩ কিমি। মাদারীপুর পর্যন্ত স্বাভাবিক জোয়ার-ভাটার পরিসর ০.৩২ মিটার। প্রস্থ ৩০০ মিটার। নদটির অববাহিকার আয়তন ১৪৩৮ বর্গ কিমি।
নাজাফ প্রদেশ
নাজাফ প্রদেশ (النجف) ইরাকের একটি প্রদেশ। প্রদেশটির আয়তন ২৮,৮২৪ বর্গকিলোমিটার। ২০০৩ সালে এর প্রাক্কলিত জনসংখ্যা ছিল ৯ লক্ষেরও বেশি। ১৯৭৬ সালের আগে প্রদেশটি দিওয়ানিয়া প্রদেশের অন্তর্ভুক্ত ছিল। বর্তমান আল মুসান্না ও আল-কাদিসিয়্যাহ প্রদেশগুলিও এই দিওয়ানিয়া প্রদেশের অংশ ছিল। দখলকারী কোয়ালিশন সেনাবাহিনী ৩য় প্রদেশ হিসেবে নাজাফকে ইরাকি পূর্ণ নিয়ন্ত্রণে হস্তান্তর করে।
প্রদেশের রাজধানী নাজাফ শহর। আল কুফাহ এই প্রদেশের আরেকটি বড় শহর। দুইটি শহরই শিয়া মুসলিমদের পবিত্র তীর্থস্থল। এই প্রদেশের অধিকাংশ জনগণই শিয়া মুসলিম।
লারস ভন ট্রাইয়ার
লারস ভন ট্রাইয়ার (Lars von Trier) (জন্ম: ৩০ এপ্রিল, ১৯৫৬) একজন ডেনিশ চিত্রপরিচালক, চিত্রনাট্যকার। তিনি এগার বছর বয়স থেকে চিত্র নির্মাণ করা শুরু করেন। তার মা ছিলেন একজন কম্যুনিস্ট এবং বাবা ছিলেন সোশ্যালিস্ট। ভন ট্রাইয়ার বিষণ্ণতা, ভয় এবং ফোবিয়ার মধ্যদিয়ে সময় পার করেন বেশীরভাগ সময়। তার প্রথম সল্প দৈর্ঘ্যের সিনেমা 'দ্যা অর্কিড গার্ডেনার' এর সাত বছর পর পূর্ন দৈর্ঘ্য 'ইলিমেন্ট অব ক্রাইম'র মাধ্যমে চলচ্চিত্রে পদযাত্রা শুরু করেন ।
প্রাথমিক জীবন এবং জীবিকা
ভন ট্রাইয়ার উত্তর কপেন হেগেনের কংজেনস লিঞ্জবাই নামক স্থানে জন্ম গ্রহণ করেন। নথিপত্রে তার পিতার নাম ইঞ্জার ট্রাইয়ার থাকলেও তিনি উলফ ট্রাইয়ারকে পিতা বিশ্বাস করতেন। তার পরিবার ছিল সব ধরনের ধর্মীয় অনুশাসন থেকে মুক্ত। ১৯৭৯ সালে তিনি ডেনমার্ক জাতীয় ফিল্ম স্কুলে শিক্ষা লাভ করতে শুরু করেন।
বহিঃসংযোগ
}}
দীপা মেহতা
দীপা মেহতা (জন্ম: ১৯৫০) একজন বিতর্কিত ভারতীয়-কানাডীয় চলচ্চিত্র পরিচালক এবং চিত্রনাট্যকার। তিনি দিল্লী এবং টরন্টো-তে বসবাস করেন।
উপাদান ত্রয়ী
দীপা মেহতা "এলিমেন্ট্‌স ত্রয়ী" নামে খ্যাত চলচ্চিত্র তিনটির জন্য সবচেয়ে বিখ্যাত। তার এই চলচ্চিত্রগুলোতে ভারতের বিখ্যাত অনেক অভিনেতা অভিনয় করেছেন। এদের মধ্যে রয়েছেন আমির খান ও শাবানা আজমি। এই ত্রয়ীর চলচ্চিত্রগুলোর নাম হল:
নাদিয়া আফরিন মিম
প্রাথমিক জীবন
নাদিয়া আফরিন মিম ময়মনসিংহ জেলায় জন্মগ্রহণ করেন। তিনি উচ্চমাধ্যমিকে বিজ্ঞান বিভাগ থেকে কৃতকার্য হয়ে পরবর্তিতে ইস্ট ওয়েস্ট বিশ্ববিদ্যালয় থেকে ইংরেজি বিষয়ে স্নাতক (সম্মান) করেন।
ব্যক্তিগত জীবন
২০১৬ সালের ২৮ এপ্রিল বহুজাতিক কোম্পানির কর্মকর্তা সাফায়াত আলী চয়নের সঙ্গে বিয়ে হয় নাদিয়া মিমের। কিন্তু পারস্পরিক মতভেদের কারণে ২০১৮ সালের মে মাসের শেষদিকে এই দম্পতির মাঝে বিচ্ছেদ ঘটে।
কর্মজীবন
নাদিয়া আফরিন মিম দুষ্টু ছেলের দল, রুম নাম্বার ১৩ , মানুষ হতে সাবধান সহ বিভিন্ন টেলিভিশন নাটকে অভিনয় করে সকলের নজরে আসেন। ফলস্বরূপ তিনি আরও নাটক এবং বিভিন্ন টেলিভিশন অনুষ্ঠানে অভিনয়ের সুযোগ লাভ করেন। এছাড়াও তিনি ব্যাপকভাবে প্রশংসিত টেলিভিশন নাটক এক্স ফ্যাক্টর রিলোডেড -এ অভিনয় করেছেন।
তিনি বোম্বে সুইটসের জুসি, প্রাণ মি. নুডলস, সেফলি টি সহ বেশ কয়েকটি টেলিভিশন বিজ্ঞাপনেও কাজ করেছেন।
গনসালো ইগুয়াইন
গনসালো হেরার্দো হিগুয়াইন (Gonzalo Gerardo Higuaín, ; জন্ম ১০ ডিসেম্বর ১৯৮৭) একজন প্রাক্তনআর্জেন্টিনীয় পেশাদার ফুটবলার।
প্রারম্ভিক জীবন
ইগুয়াইন ফ্রান্সের ব্রেস্তে জন্মগ্রহণ করেন। তার বাবা হোর্হে ইগুয়াইন ছিলেন প্রাক্তন আর্জেন্টাইন ফুটবলার, যিনি স্তেদ ব্রেস্তোইস ২৯ ক্লাবের হয়ে খেলতেন। তিনি ছিলেন নির্বাসিত। মাত্র ১০ মাস বয়সে দেশ ছাড়ার পর থেকে ১৯৯৮ ফিফা বিশ্বকাপ পর্যন্ত তিনি আর ফ্রান্সে ফেরেননি। তিনি ঠিকমত ফরাসি ভাষা বলতে না পারলেও তাকে ফরাসি পাসপোর্ট দেওয়া হয়েছে। ইগুয়াইনের ছেলে সন্তানের নাম হগার আলি। তার দুইটি বড় ভাই রয়েছে, নিকোলাস ও ফেদেরিকো এবং তার ছোট ভাই লাউতারো।
রিভার প্লেট
ইগুয়াইন যুব দলে খেলতে শুরু করেন এবং ২০০৫ সালের ২৯ মে রিভার প্লেটে তার অভিষেক হয়। জিমনাসিও লা প্লাতার বিপক্ষে খেলায় রিভার প্লেট ২–১ ব্যবধানে পরাজিত হয়।
২০০৬ সালের ১২ ফেব্রুয়ারি, ইগুয়াইন তার প্রথম লিগ গোল করেন। বেনফিল্দের বিপক্ষে খেলায় রিভার প্লেট ৩–১ ব্যবধানে জয় লাভ করে। ১২ খেলায় ৫ গোল করে ২০০৫–০৬ মৌসুম শেষ করেন ইগুয়াইন। ২০০৬ সালের ৮ অক্টোবর, বোকা জুনিয়র্সের বিপক্ষে ডার্বিতে তিনি জোড়া গোল করেন। ২০০৬–০৭ মৌসুম তিনি শেষ করেন ১৭ খেলায় ১০ গোল নিয়ে।
২০০৬–০৭ মৌসুম
২০০৬ সালের ডিসেম্বরে, স্পেনীয় ক্লাব রিয়াল মাদ্রিদ ১৩ মিলিয়ন ইউরোর বিনিময়ে ইগুয়াইনের সাথে চুক্তি করে। ২০০৭ সালের ১১ জানুয়ারি, রিয়াল বেতিসের বিপক্ষে কোপা দেল রে’র দ্বিতীয় পর্বের খেলায় তার অভিষেক হয়। ১৪ জানুয়ারি রিয়াল জারাগোজার বিপক্ষে লিগে তার অভিষেক হয়। তিনি অনেকগুলো গোলের সুযোগ তৈরি করেন এবং রিয়াল মাদ্রিদের একমাত্র গোলে সহায়তা করেন। খেলায় রিয়াল মাদ্রিদ ১–০ ব্যবধানে জয় লাভ করে। ২৪ ফেব্রুয়ারি, মাদ্রিদ ডার্বিতে অ্যাটলেটিকো মাদ্রিদের বিপক্ষে তিনি প্রথম গোল করেন। ইস্পানিয়োলের বিপক্ষে খেলার শেষ মিনিটে গোল করে ইগুয়াইন তার দূর্দান্ত নৈপূন্যের পরিচয় দেন। খেলায় রিয়াল মাদ্রিদ ৪–৩ ব্যবধানে জয় লাভ করে। যদিও রিয়াল মাদ্রিদে নিজের প্রথম মৌসুমে, কম সংখ্যক গোলের কারণে, ইগুয়াইন নিজেকে সন্দেহের মধ্যে ফেলে দেন।
২০০৭–০৮ মৌসুম
২০০৭–০৮ মৌসুমে ইগুয়াইন সবিরাম কর্মক্ষমতার সম্মুখীন হন। যদিও মৌসুমের শেষ দিকে তিনি হৃদয়গ্রাহী নৈপূন্য প্রদর্শন করান। ওসাসুনার বিপক্ষে তিনি রিয়াল মাদ্রিদের হয়ে জয়সূচক গোল করেন এবং দলেক ২–১ ব্যবধানের জয় এনে দেন। চার দিন পর, এল ক্ল্যাসিকোতে বার্সেলোনার বিপক্ষে তিনি গোল করেন। খেলায় রিয়াল মাদ্রিদ ৪–১ ব্যবধানে জয় লাভ করে। বদলি হিসেবে মাঠে নেমে মাত্র ৫৭ সেকেন্ডের মধ্যে তিনি এই গোল করেন।
২০০৮–০৯ মৌসুম
২০০৮–০৯ মৌসুমে ডাচ স্ট্রাইকার রুড ভান নিস্টেলরুই এর ইনজুরির কারণে প্রথম দলে খুব ভালোভাবেই সুযোগ পান ইগুয়াইন। ২০০৯ সালের ২১ এপ্রিল, খেতাফের বিপক্ষে তার শেষ মিনিটের গোলে ৩–২ ব্যবধানে জয় পায় রিয়াল মাদ্রিদ। ২০০৮ সালের আগস্টে, স্পেনীয় সূপার কাপের খেলায় ভালেনসিয়ার বিপক্ষে তিনি জয়সূচক গোল করেন। এর কিছুদিন পর, মালাগার বিপক্ষে রিয়াল মাদ্রিদ ৪–৩ ব্যবধানে জয় লাভ করে। খেলায় চারটি গোলই করেন ইগুয়াইন। এর ফলে তিনি আন্তর্জাতিক পর্যায়ে পরিচিত হয়ে উঠতে শুরু করেন। ইগুয়াইন লিগে ২২ গোল এবং সব ধরনের প্রতিযোগিতায় ২৪ গোল নিয়ে মৌসুম শেষ করেন।
২০০৯–১০ মৌসুম
২০০৯–১০ মৌসুমে লিগে ২৭ এবং সব ধরনের প্রতিযোগিতায় ২৯ গোল নিয়ে ইগুয়াইন রিয়াল মাদ্রিদের সর্বোচ্চ গোলদাতা ছিলেন। লা লিগায় মৌসুমে তিনি লিওনেল মেসির পেছনে থেকে দ্বিতীয় সর্বোচ্চ গোলদাতা হন, কিন্তু তিনি জ্লাতান ইব্রাহীমোভিচ এবং সতীর্থ ক্রিস্তিয়ানো রোনালদোকে ছাড়িয়ে যান। এই মৌসুমে তিনি চ্যাম্পিয়নস লিগে প্রথম দুই গোল করেন এবং রিয়াল মাদ্রিদের হয়ে তার দ্বিতীয় হ্যাট্রিক করেন। তিনি ২০১০ ফিফা বিশ্বকাপেও অংশগ্রহণ করেন এবং দক্ষিণ কোরিয়ার বিপক্ষে প্রতিযোগিতার একমাত্র হ্যাট্রিক করেন। খেলায় আর্জেন্টিনা ৪–১ ব্যবধানে জয় লাভ করে।
২০১০–১১ মৌসুম
thumb|right|200px|[[লা লিগায় অ্যাটলেটিকো মাদ্রিদের বিপক্ষে খেলছেন ইগুয়াইন।]] ২০১০ সালের জুনে, ইগুয়াইন রিয়াল মাদ্রিদের সাথে তার চুক্তির মেয়াদ ২০১৬ সাল পর্যন্ত বাড়িয়ে নেন। ২০১০ সালের ২৩ অক্টোবর, রেসিং সান্তানদারের বিপক্ষে ইগুয়াইন লিগে রিয়াল মাদ্রিদের ৫২০০তম গোল করেন। খেলায় তারা ৬–১ ব্যবধানে জয় লাভ করে। ঐ বছরের ৪ নভেম্বর, তিনি রিয়াল মাদ্রিদের ৭০০তম চ্যাম্পিয়নস লিগ গোল করেন।
২০১০ সালের ডিসেম্বরে, তার কটিদেশের চাকতি বৃদ্ধি ধরা পড়ে এবং রিয়াল মাদ্রিদের মেডিকেল কর্মকর্তারা তাকে অস্ত্রোপচার করার জন্য সম্মোহিত করেন। ২০১১ সালের ৫ জানুয়ারি, রিয়াল মাদ্রিদ ঘোষণা করে যে শিকাগোর ফেইনবার্গ স্কুল অফ মেডিসিনে ড. রিচার্ড জি. ফেসলার এমডি এর নেতৃত্বে ইগুয়াইনের অস্ত্রোপচার করা হবে। অস্ত্রোপচার করা হয় ১১ জানুয়ারি এবং একটি সফল অস্ত্রোপচারের পর, পরের দিনই তাকে হাসপাতাল থেকে মুক্তি দেওয়া হয়। অস্ত্রোপচারের পর আশা করা হয় যে তার সম্পূর্ণরূপে সুস্থ হয়ে মাঠে ফিরতে কমপক্ষে চার মাস সময় লাগবে, যদিও তিনি একটু তাড়াতাড়িই ফিরে আসেন। ২০১১ সালের ২৩ এপ্রিল, ভালেনসিয়ার বিপক্ষে তিনি হ্যাট্রিক করেন এবং দলকে ৩–৬ ব্যবধানের জয় এনে দেন। ঐ খেলায় তিনি করিম বেনজেমা এবং কাকার গোলে সহায়তাও করেছিলেন।
২০১১–১২ মৌসুম
খেতাফের বিপক্ষে খেলার মাধ্যমে এই মৌসুম শুরু করেন ইগুয়াইন। খেলায় তিনি একটি গোল করেন। ২০১১ সালের ২৪ সেপ্টেম্বর, রায়ো ভায়েকানোর বিপক্ষে মৌসুতে ইগুয়াইন তার দ্বিতীয় গোল করেন। খেলায় রিয়াল মাদ্রিদ ৬–২ ব্যবধানে জয় লাভ করে। ২০১১ সালের ২ অক্টোবর, ইস্পানিয়োলের বিপক্ষে তিনি মৌসুমে তার প্রথম হ্যাট্রিক করেন এবং দলকে ৪–০ ব্যবধানের জয় এনে দেন। ১৫ অক্টোবর, রিয়াল বেতিসের বিপক্ষে তিনি আবারও হ্যাট্রিক করেন এবং দলকে ৪–১ ব্যবধানের জয় এনে দেন। ২৯ অক্টোবর, রিয়াল সোসিয়েদাদের বিপক্ষে খেলার একমাত্র গোল করে দলকে জয় এনে দেন ইগুয়াইন। ৬ নভেম্বর, ওসাসুনার বিপক্ষে রিয়াল মাদ্রিদের ৭–১ ব্যবধানে জয়ের খেলায় তিনি একটি গোল করেন। ২২ নভেম্বর, ডায়নামো জাগ্রেবের বিপক্ষে চ্যাম্পিয়নস লিগে রিয়ালের ৬–২ ব্যবধানে জয়ের খেলায়ও তিনি একটি গোল করেন।
২০১১ সালের ২৬ নভেম্বর, অ্যাটলেটিকো মাদ্রিদের বিপক্ষে একটি গোল করেন এবং দলকে ৪–১ ব্যবধানের জয় এনে দেন। ৭ ডিসেম্বর, চ্যাম্পিয়নস লিগের গ্রুপ পর্বের শেষ খেলায় আয়াক্সের বিপক্ষে এক গোল করে দলকে ৩–০ ব্যাবধানের জয় এনে দেন ইগুয়াইন। ২০১২ সালের ৩১ মার্চ, ওসাসুনার বিপক্ষে জোড়া গোল করেন ইগুয়াইন। যার প্রথমটি ছিল রিয়াল মাদ্রিদের হয়ে তার ১০০তম গোল। এই মৌসুমে রিয়াল মাদ্রিদ লিগ শিরোপা জেতে। ইগুয়াইন লিগে ২২ গোল করেন এবং নিজেকে দলের একজন অপরিহার্য খেলোয়াড় হিসেবে প্রমাণ করেন।
২০১২–১৩ মৌসুম
মৌসুমের প্রথম তিন খেলায় ভালেনসিয়া, খেতাফে এবং গ্রানাদার বিপক্ষে একটি করে গোল করেন ইগুয়াইন। ২০১২ সালের ২৯ আগস্ট, স্পেনীয় সুপার কাপের দ্বিতীয় লেগের খেলায় বার্সেলোনার বিপক্ষে রিয়ালের হয়ে প্রথম গোলটি করেন ইগুয়াইন। খেলায় রিয়াল মাদ্রিদ ২–১ ব্যবধানে জয় লাভ করে। ২ সেপ্টেম্বর, গ্রানাদার বিপক্ষে ইগুয়াইন একটি গোল করেন এবং দলকে ৩–০ ব্যবধানের জয় এনে দেন। এটি ছিল মৌসুমে রিয়াল মাদ্রিদের প্রথম লিগ ম্যাচ জয়। ২০১২ সালের ২৮ অক্টোবর, মায়োর্কার বিপক্ষে তিনি জোড়া গোল করেন এবং দুইটি গোলে সহায়তা করেন। খেলায় রিয়াল মাদ্রিদ ৫–০ ব্যবধানে জয় লাভ করে। ২০১৩ সালের ২৩ ফেব্রুয়ারি, দেপর্তিভো লা করুনার বিপক্ষে খেলার ৮৮তম মিনিটে জয়সূচক গোল করেন ইগুয়াইন। লা লিগায় এটি ছিল তার ১০০তম গোল।
২০১৩ সালের ১ জুন, ইগুয়াইন ওসাসুনার বিপক্ষে রিয়ালের হয়ে নিজের ১২১তম গোলটি করেন। খেলা শেষে তিনি ঘোষণা করেন যে গ্রীষ্মকালীন স্থানান্তর মৌসুমে তিনি রিয়াল মাদ্রিদ ত্যাগ করবেন।
নাপোলি
২০১৩ সালের ২৪ জুলাই, নাপোলি প্রেসিডেন্ট অওরেলিয়ো দি লওরেন্তিস ঘোষণা করেন যে ইগুয়াইন এবং লিভারপুলের গোলরক্ষক পেপে রেইনা তাদের মেডিকাল পরীক্ষায় উত্তীর্ণ হয়েছেন এবং নাপোলির সাথে ইগুয়াইন পাঁচ বছরের চুক্তি সাক্ষর করেছেন। ২৭ জুলাই, নাপোলির পক্ষ থেকে ইগুয়াইনের স্থানান্তর নিশ্চিত করা হয় (£৩৪.৫ মিলিয়ন)। ১০ আগস্ট, বেনফিকার বিপক্ষে নাপোলির হয়ে প্রথম মাঠে নামেন এবং একটি গোল করে দলকে ২–১ গোলের ব্যবধানে জয় এনে দেন ইগুয়াইন।
আন্তর্জাতিক ক্যারিয়ার
thumb|right|200px|[[২০১০ ফিফা বিশ্বকাপ|২০১০ ফিফা বিশ্বকাপে জোহানেসবার্গের সকার সিটি স্টেডিয়ামে আর্জেন্টিনা এবং দক্ষিণ কোরিয়ার মধ্যকার খেলায় হ্যাট্রিক করার পর সতীর্থদের সাথে তা উদ্‌যাপন করছেন ইগুয়াইন।]] ইগুয়াইন সেই সব তিন জন খেলোয়াড়দের একজন যারা বিদেশের মাটিতে জন্মগ্রহণ করে আর্জেন্টিনার হয়ে ফিফা বিশ্বকাপে অংশগ্রহণ করেছেন। তিনি প্রথমে আর্জেন্টিনা এবং ফ্রান্স উভয় জাতীয় দলের আমন্ত্রন প্রত্যাখ্যান করেন এবং দাবি করেন যে তিনি কোন দলে খেলবেন সেই সিদ্ধান্ত নেননি। পরে তিনি আর্জেন্টিনাকেই বেছে নেন। ২০০৮ সালের ফেব্রুয়ারিতে, গুয়েতেমালার বিপক্ষে একটি প্রীতি খেলায় অংশগ্রহণ করার জন্য ইগুয়াইন আর্জেন্টিনার অলিম্পিক দলে ডাক পান, এবং অভিষেক খেলাতেই জোড়া গোল করেন। খেলায় আর্জেন্টিনা ৫–০ ব্যবধানে জয় লাভ করে, যদিও তা ফিফা দ্বারা স্বীকৃত কোন আন্তর্জাতিক খেলা ছিল না।
২০১০ ফিফা বিশ্বকাপ
২০১০ ফিফা বিশ্বকাপের বাছাইপর্বে পেরু এবং উরুগুয়ের বিপক্ষে শেষ দুই খেলায় দিয়েগো মেরাডোদোনার দলে জায়গা পান ইগুয়াইন। ২০০৯ সালের ১০ অক্টোবর, পেরুর বিপক্ষে তার পূর্ণ অভিষেকের খেলায় ৪৯তম মিনিটে তিনি একটি গোল করেন এবং দলকে ২–১ ব্যবধানের জয় এনে দেন। আর্জেন্টিনার হয়ে তিনি দ্বিতীয় গোল করেন ২০১০ সালের ৩ মার্চ জার্মানির বিপক্ষে। খেলায় আর্জেন্টিনা ১–০ ব্যবধানে জয় লাভ করে। বাছাইপর্বের পর আর্জেন্টিনার ২০১০ ফিফা বিশ্বকাপের স্কোয়াডে জায়গা পান ইগুয়াইন। গ্রুপ পর্বের দ্বিতীয় খেলায় দক্ষিণ কোরিয়ার বিপক্ষে হ্যাট্রিক করেন তিনি। এর আগে আর্জেন্টিনার হয়ে বিশ্বকাপে হ্যাট্রিক করেছিলেন জুইলের্মো স্তাবিল (১৯৩০) এবং গ্যাব্রিয়েল বাতিস্তুতা (১৯৯৪ ও ১৯৯৮)। দ্বিতীয় পর্বে মেক্সিকোর বিপক্ষেও তিনি গোল করেন। খেলায় আর্জেন্টিনা ৩–১ ব্যবধানে জয় লাভ করে। প্রতিযোগিতায় তিনি সব মিলিয়ে মোট চারটি গোল করেন।
২০১৪ বিশ্বকাপ চক্র
হতাশাজনক বিশ্বকাপের পর ২০১০-এর ৭ সেপ্টেম্বর, নব বিশ্ব চ্যাম্পিয়ন স্পেনের বিপক্ষে প্রীতি খেলায় ইগুয়াইন একটি গোল করেন। খেলায় আর্জেন্টিনা ৪–১ ব্যবধানে জয় লাভ করে।
তিনি ২০১১ কোপা আমেরিকার কোয়ার্টার ফাইনালে উরুগুয়ের বিপক্ষে সমতাসূচক গোল করেন এবং পেনাল্টি শুটআউটেও গোল করেন, যদিও আর্জেন্টিনা পেনাল্টি শুটআউটে ৫–৪ ব্যবধানে পরাজিত হয়ে প্রতিযোগিতা থেকে বিদায় নেয়।
২০১১ সালের ৬ সেপ্টেম্বর, ঢাকায় নাইজেরিয়ার বিপক্ষে প্রীতি খেলায় আর্জেন্টিনার হয়ে প্রথম গোলটি করেন এবং তৃতীয় গোলে অবদান রাখেন ইগুয়াইন। খেলায় আর্জেন্টিনা ৩–১ ব্যবধানে জয় লাভ করে। ৮ অক্টোবর, চিলির বিপক্ষে তিনি হ্যাট্রিক করেন এবং একটি গোলে সহায়তা করেন। খেলায় আর্জেন্টিনা ৪–১ ব্যবধানে জয় লাভ করে। ২০১২ সালের ২ জুন, ২০১৪ বিশ্বকাপ বাছাইপর্বের খেলায় ইকুয়েডরের বিপক্ষে তিনি একটি গোল করেন এবং একটি গোলে সহায়তা করেন। খেলায় আর্জেন্টিনা ৪–০ ব্যবধানে জয় লাভ করে। ৯ জুন, ব্রাজিলের বিপক্ষে লিওনেল মেসির প্রথম গোলে তিনি সহায়তা করেন। খেলায় আর্জেন্টিনা ৪–৩ ব্যবধানে জয় লাভ করে। ১৫ আগস্ট জার্মানির বিপক্ষে খেলায় তিনি লিওনেল মেসির গোলে সহায়তা করেন।
২০১২ সালের ৭ সেপ্টেম্বর, ২০১৪ বিশ্বকাপ বাছাইপর্বে প্যারাগুয়ের বিপক্ষে ইগুয়াইন একটি গোল করেন এবং একটি গোলে সহায়তা করেন। খেলায় আর্জেন্টিনা ৩–১ ব্যবধানে জয় লাভ করে। ১১ সেপ্টেম্বর, পেরুর বিপক্ষে সমতাসূচক গোল করে দলকে পরাজয়ের হাত থেকে বাচান ইগুয়াইন। ২০১২ সালের ১৬ অক্টোবর, বিশ্বকাপ বাছাইপর্বের খেলায় চিলির বিপক্ষে একটি গোল করে দলকে ২–১ ব্যবধানের জয় এনে দেন তিনি। ২০১৩ সালের ৬ ফেব্রুয়ারি, সুইডেনের বিপক্ষে প্রীতি খেলায় তিনি একটি গোল করেন এবং আর্জেন্টিনা ৩–২ ব্যবধানে জয় লাভ করে।
ক্লাব
১ অন্যান্য এর মধ্যে রয়েছে স্পেনীয় সুপার কাপ।
মোহিত কামাল
মোহিত কামাল (জন্ম ২ জানুয়ারি ১৯৬০) বাংলাদেশের একজন কথাসাহিত্যিক ও মনোশিক্ষাবিদ। শিশু সাহিত্য বিষয়ে অবদানের স্বীকৃতি স্বরূপ তিনি ১৪১৮ বঙ্গাব্দে শিশু একাডেমি প্রদত্ত অগ্রণী ব্যাংক শিশু একাডেমী শিশুসাহিত্য পুরস্কার এবং কথাসাহিত্যে অবদানের জন্য ২০১৮ সালে বাংলা একাডেমি সাহিত্য পুরস্কার লাভ করেন।
জন্ম ও শিক্ষাজীবন
মোহিত কামালের জন্ম ১৯৬০ সালের ২ জানুয়ারি চট্টগ্রাম জেলার সন্দ্বীপে। তার বাবার নাম আসাদুল হক এবং মায়ের নাম মাসুদা খাতুন । শৈশব-কৈশোর কেটেছে চট্টগ্রামের আগ্রাবাদ ও খুলনার খালিশপুরে। চার ভাই এক বোনের মধ্যে তিনি চতুর্থ। তিনি চট্টগ্রাম কলেজিয়েট স্কুল থেকে এসএসসি এবং চট্টগ্রাম কলেজ থেকে এইচএসসি পাশ করেন। পরবর্তীতে সিলেট এম.এ.জি. ওসমানী মেডিকেল কলেজ থেকে এমবিবিএস ডিগ্রি অর্জন করেন তিনি।
কর্মজীবন
পেশায় মনোচিকিৎসক, মনোশিক্ষাবিদ, সাইকিয়াট্রিস্ট ও সাইকোথেরাপিস্ট মোহিত কামাল শব্দঘর নামের নিয়মিত প্রকাশিত একটি সাহিত্য-সংস্কৃতির মাসিক পত্রিকার সম্পাদক। বর্তমানে তিনি জাতীয় মানসিক স্বাস্থ্য ইনস্টিটিউট (এনআইএমএইচ), ঢাকায় হেড অব সাইকোথেরাপি হিসেবে কর্মরত আছেন। এছাড়া তিনি বঙ্গবন্ধু শেখ মুজিব মেডিকেল বিশ্ববিদ্যালয় নিয়ন্ত্রণাধীন কোর্স এমডি রেসিডেনসি- সাইকিয়াট্রি, এনআইএমএইচ-এর একাডেমিক পরিচালক। তার লেখালেখির মুখ্য বিষয় কথাসাহিত্য, উপন্যাস ও গল্প। শিশুসাতিহ্য রচনার পাশাপাশি মনস্তত্ত্ব বিষয়ে গবেষণাধর্মী রচনা। তিনি বাংলা একাডেমির জীবনসদস্য, এবং ‘প্রবাল কচি-কাঁচার মেলা’র সাবেক পরিচালক। ওয়ার্ল্ড সাইকিয়াট্টিক অ্যাসোসিয়েশন আয়োজিত জাপানে ১২তম ওয়ার্ল্ড কংগ্রেস অব সাইকিয়াট্রির ফেলোশিপ প্রোগ্রামে বিশ্বের প্রথম সেরা ফেলো নির্বাচিত হন মোহিত কামাল। তাঁর মনস্তত্ত্ব বিষয়ক গ্রন্থ মানব মনের উদ্বেগ ও বিষন্নতা (বিদ্যাপ্রকাশ, ২০০৫) ২০১২ সালে কলকাতার রবীন্দ্রভারতী বিশ্ববিদ্যালয়ের ‘সাইকোলজি, কাউন্সেলিং অ্যান্ড গাইডিং’ বিষয়ক পাঠ্যসূচির অন্তর্ভুক্ত করা হয়।
সাহিত্য কর্ম
চট্টগ্রামের আগ্রাবাদ নবাঙ্কুর কচি-কাঁচার মেলার সাহিত্য-সংস্কৃতির কর্মকাণ্ড ও ছড়া-কবিতা চর্চার মাধ্যমে সাহিত্য-বুনিয়াদ, সাহিত্যসত্তার সাথে যুক্ত হন মোহিত কামাল। তার প্রথম গল্প ‘চারপাশ যখন ভাঙতে থাকে’ প্রকাশিত হয় ১৯৮৬ সালে। আর প্রথম গল্পগ্রন্থ কাছের তুমি দূরের তুমি প্রকাশিত হয় ১৯৯৫ সালে সময় প্রকাশন থেকে । তার সম্পাদনায় সাহিত্য-সংস্কৃতির মাসিক পত্রিকা শব্দঘর নিয়মিত প্রকাশিত হচ্ছে। এ পর্যন্ত প্রকাশিত কথাসাহিত্য ৩৯টি (উপন্যাস ২৬, গল্পগ্রন্থ ১৩)। কিশোর উপন্যাস ১১ ও অন্যান্য গ্রন্থ মিলে বইয়ের সংখ্যা ৫৭।
ব্যক্তিগত জীবন
মোহিত কামালের স্ত্রীর নাম মাহফুজা আখতার (মিলি)। এ দম্পতির দুই সন্তান মাহবুব ময়ূখ রিশাদ ও জিদনি ময়ূখ (স্বচ্ছ)।
ফিনান্সিয়াল রিপোর্টিং কাউন্সিল বাংলাদেশ
ফিনান্সিয়াল রিপোর্টিং কাউন্সিল বাংলাদেশ হল নিরীক্ষা সংস্থাগুলি নিয়ন্ত্রণের জন্য দায়ী একটি বাংলাদেশ সরকার নিয়ন্ত্রক সংস্থা।
ইতিহাস
ফিনান্সিয়াল রিপোর্টিং কাউন্সিল বাংলাদেশ ২০১৫ সালের ৯ সেপ্টেম্বর একটি স্বাধীন নিয়ন্ত্রক সংস্থা হিসাবে প্রতিষ্ঠিত হয়েছিল। সংস্থাটি ১২ সদস্যের পরিচালনা পর্ষদ দ্বারা নিয়ন্ত্রিত হয় যার মধ্যে সরকার, বাংলাদেশ ব্যাংক, বাংলাদেশ সিকিউরিটিজ অ্যান্ড এক্সচেঞ্জ কমিশন, ফেডারেশন অফ বাংলাদেশ চেম্বারস অফ কমার্স অ্যান্ড ইন্ডাস্ট্রিজ, পেশাদার অ্যাকাউন্টেন্টস অ্যাসোসিয়েশন এবং একাডেমির প্রতিনিধি রয়েছে।  এটি বাংলাদেশের সংসদে আর্থিক প্রতিবেদন আইন ২০১৫ পাসের মাধ্যমে তৈরি করা হয়েছিল।
২০২০ সালে এটি আন্তর্জাতিক মূল্যায়ন স্ট্যান্ডার্ড কাউন্সিল, আন্তর্জাতিক ফেডারেশন অফ অ্যাকাউন্ট্যান্টস এবং আইএফআরএস ফাউন্ডেশনের সাথে চুক্তি স্বাক্ষর করে।
ওড়িশা রাজ্য চলচ্চিত্র পুরস্কার
ওড়িশা রাজ্য চলচ্চিত্র পুরস্কার হল ভারতের ওড়িশা রাজ্যের চলচ্চিত্রের জন্য প্রদত্ত পুরস্কার। ওড়িশা সরকারের সংস্কৃতি বিভাগ এই পুরস্কার প্রদান করে থাকে। এই পুরস্কারের উদ্দেশ্য হল নান্দনিক মূল, উচ্চ মানসম্পন্ন ও সমজের সাথে প্রাসঙ্গিক ওড়িশা ভাষায় নির্মিত চলচ্চিত্রকে উৎসাহিত করা। ১৯৬৮ সাল থেকে এই পুরস্কার প্রবর্তিত হয় এবং ১৯৭৩ সাল থেকে পুরস্কার প্রদান শুরু হয়। সংস্কৃতি বিভাগের স্বাধীন জুরি এই পুরস্কার গ্রহীতাদের নির্বাচন করে। জুরি বোর্ডে চলচ্চিত্র ব্যক্তিত্ব, শিক্ষায়তনিক ব্যক্তিবর্গ, সাংবাদিক ও সরকারি কর্মকর্তাগণ জড়িত থাকেন।
পুরস্কারসমূহ
এই পুরস্কারের বিভিন্ন বিভাগসমূহ হল
দিলিয়ারা অলকবার কিজি আলিয়েভা
দিলিয়ারা আলাকবার কিজি আলিয়েভা কিংবা সংক্ষেপে দিলারা আলিয়েভা (Dilarə Əliyeva) (১৪ ডিসেম্বর ১৯২৯-১৯ এপ্রিল ১৯৯১), পিএইচডি, ছিলেন একজন আজারবাইজানি ভাষাবিদ, অনুবাদক এবং নারী অধিকার কর্মী। তিনি ১৯৯০-১৯৯১ সালে আজারবাইজানের সুপ্রিম কাউন্সিলের একজন সদস্য ছিলেন।
পরিবার
দিলিয়ারা আলিয়েভা জর্জিয়ার তিবিলিসির কামার পরিবারে জন্মগ্রহণ করেছিলেন ১৯২৯ সালে।
শিক্ষা
তিনি স্থানীয় আজেরি-ভাষা বিদ্যালয়ে মাধ্যমিক শিক্ষা গ্রহণ করেন। তিনি ওরিয়েন্টাল স্টাডিজ বাকু স্টেট ইউনিভার্সিটিতে পড়াশোনা করেছেন। বিএ ডিগ্রি পাওয়ার পর, তিনি আজারবাইজানের ন্যাশনাল একাডেমি অফ সায়েন্সেসের নিজামী ইনস্টিটিউট অফ ল্যাঙ্গুয়েজ অ্যান্ড লিটারেচারের একটি স্নাতক প্রোগ্রামে ভর্তি হন, সেখান থেকে তিনি জর্জিয়ান একাডেমি অফ সায়েন্সেসের রুস্তাভেলি ইনস্টিটিউট অফ লিটারেচারে ভর্তি হয়ে চলে আসেন। তিনি "উনবিংশ শতাব্দীর সাহিত্যে আজারবাইজান-জর্জিয়ান সাহিত্য সম্পর্কের প্রতিফলন" নামের একটি গবেষণাপত্রে কাজ করেছিলেন এবং ১৯৫৪ সালে এটি রক্ষা করেছিলেন।
পেশাগত কার্যক্রম
তিনি ১৯৬০ সাল থেকে আজারবাইজানের রাইটার্স ইউনিয়ন নামক লেখকদের একটি সংঘের সদস্য ছিলেন। ১৯৮৮ সালে তিনি ভাষাবিদ্যায় পিএইচডি ডিগ্রি লাভ করেন এবং আজারবাইজান পপুলার ফ্রন্টে যোগদান করেন, যেখানে তিনি তার মেধা ও পরিশ্রম দ্বারা মাত্র অল্প কিছুদিনের মধ্যেই নির্বাহীদের একজন হয়ে ওঠেন।
দিলারা আলিয়েভা তার দেশ অর্থাৎ আজারবাইজানে নারীদের অধিকার রক্ষায় 'আজারবাইজান অ্যাসোসিয়েশন ফর দ্য প্রোটেকশন অফ উইমেন রাইটস' নামক একটি সংগঠন প্রতিষ্ঠা করেন।
মৃত্যু
দিলারা আলিয়েভা ১৯৯১ সালের ১৯ এপ্রিলে ৬১ বছর বয়সে একটি গাড়ি দুর্ঘটনায় মারা যান এবং তাকে বাকুতে সমাহিত করা হয়। সেই দুর্ঘটনায় তার সাথে ভাষাবিদ আয়দিন মামাদভ-ও নিহত হন। তার স্মরণে বাকুর একটি রাস্তা এবং দিলিয়ারা আলিয়েভা প্রতিষ্ঠিত সমিতির নামকরণ করা হয়েছিল তার নামে।
কাজ
আজারবাইজানিতে মূল প্রকাশনা:
অনুবাদ
আলিয়েভা আজারবাইজানিতে বেশ কয়েকটি অনুবাদ লেখিকাও ছিলেন:
বাংলাদেশের সংরক্ষিত জাতীয় উদ্যানের তালিকা
বাংলাদেশ বন অধিদপ্তরের তালিকা অনুসারে বাংলাদেশে সংরক্ষিত জাতীয় উদ্যান রয়েছে মোট ১৮ টি। নিম্নে বাংলাদেশের সংরক্ষিত জাতীয় উদ্যানসমূহের তালিকা বর্ণিত হল:
তালিকা
{| class="wikitable sortable" style="width: 100%;" !আইডি !নাম !বিভাগ !অবস্থান !চিত্র
ফ্রানৎস ভেরফেল
ফ্রানৎস ভিক্টর ভেরফেল, (১০ই সেপ্টেম্বর ১৮৯০ - ২৬শে অগাস্ট ১৯৪৫) ছিলেন এমন একজন অস্ট্রেলীয়-বোহেমিয়ান ঔপন্যাসিক, নাট্যকার এবং কবি যার কর্মজীবনের সময়ের পরিধি ছড়িয়ে ছিল গোটা প্রথম বিশ্বযুদ্ধ, যুদ্ধমধ্যবর্তী সময় ও দ্বিতীয় বিশ্বযুদ্ধ পর্যন্ত। তিনি প্রথম খ্যাতি অর্জন করেন দ্য ফর্টি ডেজ অব মুসা দাঘ (১৯৩৩, ইং অনুবাদ ১৯৩৪ ও ২০১২) উপন্যাসটির লেখক হিসেবে, যা লেখা হয়েছিল ১৯১৫ সালের আর্মেনীয় গণহত্যার বিভিন্ন ঘটনা অবলম্বনে, এবং আরেকটি উপন্যাস দ্য সং অব বার্নাডেৎ (১৯৪১), যেটি ফরাসী ক্যাথলিক সন্ত Bernadette Soubirous এর জীবনদর্শন অবলম্বনে লেখা হয়েছিল। এই শেষোক্ত দ্য সং অব বার্নাডেৎ উপন্যাসটি নিয়ে  পরবর্তীকালে আবার  একই নামে হলিউডের একটি চলচ্চিত্র তৈরী করা হয়।
জীবনালেখ্য
খুব কম বয়স থেকেই ফ্রানৎস লেখালিখি শুরু করেন এবং ১৯১১ সালে তাঁর লেখা প্রথম কবিতা সংকলন, Der Weltfreund, প্রকাশ হয় যার মানে "বিশ্ববন্ধু "। একই সময় ফ্রানৎস তাঁর অন্য জার্মান ইহুদি লেখক বন্ধুদের থেকে সরে আসেন যারা কাফে আর্কো তে গিয়ে যোগ দিয়েছিল, এবং এঁদের মূল দুজন হল ম্যাক্স ব্রড ও ফ্রান্‌ৎস কাফকা। আবার তাঁঁর লেখা কার্ল ক্রস এর মতো সমালোচকের কাছ থেকে খুব প্রশংসা অর্জন করেছিল যিনি তাঁর নিজের পত্রিকা Die Fackel(দ্য টর্চ) এ ফ্রানৎসের প্রথমদিকের কবিতা ছাপাতেন।
১৯১২ সালে ফ্রানৎস লেইপজিগ শহরে গিয়ে কার্ট উলফ এর নতুন ছাপাখানায় সম্পাদকের চাকরিতে যোগ দেন। সেখানেই তিনি জর্জ ট্রাক্ল এর প্রথম কবিতার বই সম্পাদনা করে ছাপিয়েছিলেন । তিনি জার্মানিতে বসবাসকালীন বহু জার্মানভাষী লেখকদের সাথে কাজ করেছেন, যাদের মধ্যে অন্যতম সাহিত্যিকরা হলেন: এলস লাস্কের-স্কুয়েলার, মার্টিন বিউবার, রাইনার মারিয়া রিল্ক প্রমুখ ।
১৯১৭ সালের গ্রীষ্মকালে ফ্রানৎস ফ্রন্টলাইন ছেড়ে এসে ভিয়েনা শহরে Military Press Bureau তে যোগদান করলেন এবং সেখানে পেলেন অন্যান্য বিখ্যাত সব প্রচারক সাহিত্যিকদের যেমন রবার্ট মিউসিল, রিলকে, হিউগো ফন হফমানসতাল ও ফ্রানৎস ব্লেই। এই ব্লেইয়ের মাধ্যমেই ফ্রানৎসের আলাপ হয় আলমা মাহলের এর সাথে এবং প্রেমে পড়ে যান তার। এই আলমা মাহলের আবার ছিল গুস্তাভ মাহলের এর বিধবা, বিখ্যাত চিত্রশিল্পী অস্কার কোকস্চকা এর পুরোনো প্রেমিকা এবং স্থাপত্যশিল্পী ওয়াল্টার গ্রোপিয়াস এর (যে তখন ইম্পেরিয়াল জার্মান সেনার পশ্চিম ফ্রন্টে কর্মরত) সেইসময় স্ত্রী। আলমা যেহেতু একজন সুরকার ছিলেন তিনি ইতিমধ্যেই ফ্রানৎসের একটা কবিতাকে গানের রূপ দিয়েছিলেন, কিন্তু সেসব সত্ত্বেও প্রথমে ফ্রানৎসকে পছন্দ করতেন না যেহেতু ফ্রানৎস বয়েসে ছোটো, বেঁটে এবং ইহুদিদের মতো দেখতে ছিল। কিন্তু তাদের ভালবাসা চরম পরিণতি পেল ১৯১৮ সালের আগস্ট মাসে অকালজাত শিশু মার্টিনের জন্মে। মার্টিন জন্মের পরে গ্রোপিয়াসের পরিচয় পায় কিন্তু ঠিক তার পরের বছর মে মাসে সেই ছেলের মৃত্যু হয়। আলমার সাথে গ্রোপিয়াস তাদের মেয়ে ম্যানন এর জন্যে বিয়েটা টিকিয়ে রাখার আপ্রাণ চেষ্টা করেছিল কিন্তু শেষ পর্যন্ত বাধ্য হয়েই ১৯২০ সালে বৈবাহিক বিচ্ছেদে রাজী হয়। এর পরে যে বিড়ম্বনার সৃষ্টি হয় তা হলো আগামী ৯ বছর আলমা কিন্তু ফ্রানৎসকে বিয়ে করতে রাজী হলেন না বরং তিনি ফ্রানৎসের কর্মজীবনে সাফল্য আনার জন্যে তাঁর সর্বস্ব দিয়ে চেষ্টা করতে থাকলেন যা তিনি এর আগে কোনো প্রেমিক বা স্বামীর জন্যে করেননি এবং এমনভাবে অনুপ্রেরিত করলেন যে ফ্রানৎস একজন বিখ্যাত নাট্যকার, ঔপন্যাসিক এবং কবিতে পরিণত হলেন। এর পর ১৯২৯ সালের ৬ই জুলাই তাঁরা বৈবাহিক বন্ধনে আবদ্ধ হয়।
১৯৩০ সালে তাঁর মধ্যপ্রাচ্যর দেশগুলোয় ভ্রমণকালীন অনাহারে পীড়িত উদ্বাস্তুদের সংস্পর্শে আসার প্রভাব পরে তাঁর দ্য ফর্টি দেজ অব মুসা দাঘ নামক উপন্যাসটিতে, যেটা অটোম্যান সাম্রাজ্য-এর নির্দেশে আর্মেনিয়ান গণহত্যা-র প্রতি সারা বিশ্বের নজর কেড়েছিল। এবং গোটা জার্মানিতে এই বিষয়ে বক্তৃতা শুরু করল। দাস সোয়ার্জ কর্পস নামক নাৎসি সংবাদপত্র ফ্রানৎসকে আর্মেনীয়দের ওপর তুরস্কীয় অত্যাচারের প্রচারক হিসেবে কুখ্যাতি করা আরম্ভ করে দিল। এই পত্রিকা পরবর্তীকালে এও রটায় যে আরমেনীয় ও পরবর্তী ইহুদি গনহত্যার মধ্যে যোগ থাকার দরুন আমেরিকার আর্মেনীয় ইহুদিরা ফ্রানৎসের বই আমেরিকায় বিক্রির জন্যে প্রচার চালাচ্ছে।
১৯৩৩ সালে ফ্রানৎসকে প্রূসিয়ান আকাদেমি অব আর্টস থেকে ছেড়ে চলে যেতে বাধ্য করা হয়। তাঁর সব বইও নাৎসিরা পুড়িয়ে ফেলে। ১৯৩৮ সালে আন্স্লুস এর পরে ফ্রানৎস আলমাকে নিয়ে অস্ট্রীয়া ছেড়ে ফ্রান্সে গিয়ে মারসেইয়ে নামক এক মৎস্যজীবিদের গ্রামে বসবাস শুরু করলেন। এইসময়ে তাঁদের ঘরে অতিথিদের মধ্যে অন্যতম ছিলেন বের্টল্ট ব্রেখট এবং টমাস মান। দ্বিতীয় বিশ্বযুদ্ধে জার্মান আক্রমণ ও ফ্রান্সের ওপর তাদের কব্জার পরে, যখন ফরাসী ইহুদিদেরকে ধরে ধরে নাৎসি কন্সসেন্ট্রেশন ক্যাম্প এ পাঠানো হচ্ছিল, তখন ফ্রানৎসকে আরেকবার পালাতে হল। ভারিয়ান ফ্রাই ও মারসেইয়ের জরুরী উদ্ধারকারী কমিটির সাহায্যে ফ্রানৎস ও তাঁর স্ত্রী কোনোভাবে নাৎসির হাত থেকে পালিয়ে পাঁচদিন ধরে খুঁজে বেরিয়েছে লর্ডস শহরে একটা মাথা গোঁজার ঠাঁই। উনি ক্যাথলিকের কাছ থেকে এই সময় অনেক সাহায্য ও দয়া পান। তিনি এও শপথ নিলেন যে তিনি এবার আমেরিকায় নিশ্চিন্তে বসে সারা যুদ্ধের অভিজ্ঞতার বিবরণ দিয়ে লিখবেন এবং ১৯৪১ সালে তাই উনি প্রকাশ করেন দ্য সং অব বার্নাদেৎ।
ফ্রাই একদিন গুপ্ত পথে পিরেনীস পার হওয়ার ব্যবস্থা করল। তারপর তাঁরা সেই পথ দিয়ে মাদ্রিদ শহরে পৌঁছাল এবং সেখান থেকে আবার পর্তুগালে গিয়ে উঠল। ১৯৪০ সালের ৮ই সেপ্টেম্বর থেকে ৪ঠা অক্টোবর মন্ট এস্টরিল শহরের গ্র্যান্ড হোটেল ডি'ইটালীয়া-এ থাকেন। ওইদিনই তাঁরা হোটেল ছেড়ে দিয়ে এস এস নী হেলাস নামক জাহাজে করে পাড়ি দেন নিউ ইয়র্ক শহরের উদ্দেশ্যে এবং ১৩ই অক্টোবর সেখানে পৌঁছোন।
তারপর থেকে ফ্রানৎস তাঁর পরিবার নিয়ে লস এঞ্জেলসে স্থায়ী ভাবে বসবাস শুরু করলেন, আর সেখানে তাঁর সাক্ষাৎ হল অন্যান্য জার্মান ও অস্ট্রীয় দেশান্তরীদের সঙ্গে, যেমন মান, রেইনহার্ট, এরিচ উল্ফগ্যাং কর্নগোল্ড। দক্ষিণ ক্যালিফোর্নিয়ায় ফ্রানৎস তাঁর শেষ নাটক রচনা করলেন জ্যাকবোস্কি আ্য়ন্ড দ্য কর্নেল (Jacobowsky und der Oberst), যেটা ১৯৫৮ সালে একটা চলচ্চিত্র মি আ্য়ন্ড দ্য কর্নেল যাতে অভিনয় করেছিলেন ড্যানি কায়; জিসেলার ক্লেব এর অপেরা Jacobowsky und der Oberst (1965) যেটাও  তৈরী হয়েছিল এই নাটকের উপর ভিত্তি করেই। তাঁর মৃত্যুর আগে শেষ উপন্যাস ষ্টার অব দ্য আনবর্ন (Stern der Ungeborenen)-এর পুরো পান্ডুলিপিও তৈরী হয়ে গিয়েছিল যা ১৯৪৬ সালে ওনার মৃত্যুর পরে ছাপানো হয়।
মুর্তজা বশীর
মুর্তজা বশীর (জন্ম: ১৭ আগস্ট ১৯৩২ - মৃত্যু: ১৫ আগস্ট ২০২০ ) একজন বাংলাদেশী চিত্রশিল্পী, কার্টুনিস্ট এবং ভাষা আন্দোলনের সক্রিয় কর্মী ছিলেন। তার পিতা ছিলেন ড. মুহম্মদ শহীদুল্লাহ। তিনি ১৯৪৯ সালে বগুড়া করনেশন ইন্সটিটিউট থেকে মেট্রিক পাশ করেন। ছাত্র ফেডারেশনের সদস্য হিসেবে তিনি আন্দোলনের সঙ্গে জড়িত হয়েছিলেন। ১৯৪৮ এ, ভাষা আন্দোলনের প্রাথমিক পর্যায়ে, তিনি বগুড়া শহরে আন্দোলনের জন্য বেশ কয়েকটি মিছিল এবং মিটিং আয়োজনে কাজ করেছিলেন। ১৯৪৯ সালে তিনি ঢাকা আর্ট কলেজে ভর্তি হন। তিনি ১৯৫০ সালে ৫ মাস কারাভোগ করেছিলেন এবং পরিশেষে নির্দোষ প্রমাণিত হয়েছিলেন। ২১শে ফেব্রুয়ারি তিনি ঢাকা বিশ্ববিদ্যালয়ে আমতলার মিটিং-এ যোগ দিয়েছিলেন। সেই দিনের পরবর্তী কালে, ভয়াবহ পরিস্থিতির কারণে ঢাকা জাদুঘরে প্রদর্শনী মুলতবি রাখতে ঢাকা জাদুঘরে যান। তিনি ফেব্রুয়ারি ২২ তারিখের গায়েবানা জানাজাতেও যোগদান করেছিলেন এবং পুলিশ আন্দোলনকারীদের গ্রেপ্তার করার চেষ্টা করলে তারা পলাতক থাকতে বাধ্য হয়েছিলেন। তিনি আন্দোলনের জন্য অনেক কার্টুন এবং ফেস্টুন এঁকেছেন। তার কার্টুনগুলো দেশ ও ভাষার জন্য লড়াই এবং ত্যাগের কথাই স্মরণ করিয়ে দেয়। চিত্রশিল্পীর পাশাপাশি তিনি ছিলেন প্রথম জীবনে রাজনৈতিক কর্মী, পরবর্তীতে ভাষা-আন্দোলনে প্রত্যক্ষ অংশগ্রহণকারী, কবি, ছোটগল্পকার, ঔপন্যাসিক, চিত্রনাট্যকার, সহকারী চিত্রপরিচালক, প্রবন্ধকার, গবেষক ও শিক্ষক।
জন্ম ও শিক্ষাজীবন
১৯৩২ সালের ১৭ আগস্ট ঢাকায় এক মুসলিম পরিবারে মুর্তজা বশীরের জন্ম। তার বাবা উপমহাদেশের প্রখ্যাত ভাষাবিদ জ্ঞানতাপস ড. মুহম্মদ শহীদুল্লাহ্‌ এবং মা মরগুবা খাতুন।
কর্মজীবন
thumb|১৯৬২ সালে [[জয়নুল আবেদিন|জয়নুল আবেদিনের সঙ্গে বশীর]] আর্ট স্কুল থেকে পাশ করার পর ১৯৫৫ সালে বছর খানেক নবাবপুর সরকারি স্কুলে ড্রয়িং শিক্ষক হিসেবে কাজ করেন। এরপর ১৯৫৬ সালে মুর্তজা বশীর উচ্চতর শিক্ষার জন্য বাবার অর্থে ইতালির ফ্লোরেন্সে যান। আকাদেমিয়া দ্য বেল্লি আর্টিতে এক বছর চিত্রকলা এবং আরেক বছর ফ্রেসকো নিয়ে পড়াশোনা করেন। ফ্লোরেন্সে রেনেসাঁর ঐতিহ্য তাকে মানসিকভাবে প্রভাবিত করে। এ সময় অধ্যাপক কাপুকিনি ছিলেন তার শিক্ষক। তার কাজে ফিগারের সরলীকরণ ও ন্যূনতম রঙ ব্যবহারের শৈলী তাকে আকৃষ্ট করেছিল। ফ্লোরেন্সে তিনি পথে প্রান্তরে দেখা সাধারণ মানুষের ছবি এঁকেছেন। অ্যাকর্ডিয়ান বাদক, জিপসির খেলা দেখানো, মা ও মেয়ের বাজার করে ফেরার দৃশ্য এঁকেছেন তিনি।
ইতালিতে দু'বছর কাটিয়ে ১৯৫৮ সালের শেষদিকে তিনি লন্ডন হয়ে দেশে ফেরেন। ফ্লোরেন্স ছেড়ে আসার আগে মুর্তজা বশীরের প্রথম একক প্রদর্শনী হয় ২৯ মার্চ থেকে ১১ এপ্রিল 'লা পার্মানেন্ট' গ্যালারীতে। এতে ফ্লোরেন্সে অবস্থানকালীন আঁকা চৌদ্দটি তৈলচিত্র এতে ছিল। ১৯৫৮ সালে বশীর ইতালীয় চিত্রকর রাপিসার্দি ও ভাস্কর ম্যাডোনিয়ার সঙ্গে যৌথভাবে 'মুভিমেন্টো প্রিমোরডিও' (আদিমতার আন্দোলন) নামে একটি শিল্পীগোষ্ঠী গড়ে তোলেন এবং ফ্লোরেন্সের অদূরে এম্পোলি শহরে গ্রুপ প্রদর্শনী করেন ১৯৫৮ সালের ১৩ থেকে ২৫ এপ্রিল।
১৯৭৩ সালের আগস্টে সহকারী অধ্যাপক হিসেবে যোগ দেন চট্টগ্রাম বিশ্ববিদ্যালয়ের চারুকলা বিভাগে। চট্টগ্রামে তিনি ১৯৭৬ সালের মার্চের মধ্যে 'এপিটাফ' সিরিজে আরো ২০টি ছবি আকেঁন তিনি। ১৯৯৮ সালে অধ্যাপক হিসাবে অবসর নেন।
লেখক হিসেবে
বশীরের লেখা গল্প- উপন্যাস ও অন্যান্য:
মৃত্যু
মুর্তজা বশীর করোনাভাইরাসে আক্রান্ত হয়ে ঢাকার এভারকেয়ার (সাবেক অ্যাপোলো) হাসপাতালের নিবিড় পর্যবেক্ষণ কেন্দ্রে (আইসিইউ) চিকিৎসাধীন অবস্থায় ২০২০ সালের ১৫ আগস্ট মৃত্যুবরণ করেন।
তাহজীব আলম সিদ্দিকী
তাহজীব আলম সিদ্দিকী (জন্ম: ২৩ জুলাই ১৯৭৫) বাংলাদেশের ঝিনাইদহ-২ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
তাহজীব আলম সিদ্দিকী ২৩ জুলাই ১৯৭৫ সালে জন্মগ্রহণ করেন। তার পৈতৃক বাড়ি ঝিনাইদহ জেলার ঝিনাইদহ সদর উপজেলার কাঞ্চনপুর উ: পাড়া এলাকায়। তিনি যুক্তরাষ্ট্রের একটি বিশ্ববিদ্যালয় থেকে লোক প্রশাসনে স্নাতকোত্তর ডিগ্রি অর্জন করেন। তার পিতা নূরে আলম সিদ্দিকী বাংলাদেশ ছাত্রলীগের সভাপতি ও স্বতন্ত্র সংসদ সদস্য ছিলেন।
কর্মজীবন
পেশার ব্যবসায়ী তাহজীব আলম সিদ্দিকী রাজনীতির সঙ্গে সক্রিয় ভাবে যুক্ত। তিনি ২০১৪ সালের ৫ জানুয়ারি ঝিনাইদহ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।
তিনি ডোরিন পাওয়ার লিমিটেডের মালিক, যেটিকে মানিকগঞ্জের সিংগাইর উপজেলায় "মানিকগঞ্জ পাওয়ার জেনারেশন লিমিটেড" নামে একটি বিদ্যুৎকেন্দ্র নির্মাণের চুক্তি দেওয়া হয়। বিদ্যুৎ কেন্দ্র নির্মাণের সময় প্রতিষ্ঠানটির বিরুদ্ধে ধলেশ্বরী নদীর প্রবাহ বিঘ্নিত করার অভিযোগ রয়েছে।
২০২০-এর কিউশু বন্যা
২০২০ সালের ৪ঠা জুলাই দক্ষিণ জাপানের কুমামোটো ও কাগোশিমা অঞ্চলে রেকর্ড ভাঙা ভারী বৃষ্টিপাতের বন্যা হয় ও ধ্বস নামে। ৩৭ জন নিহত হন। নিহতদের মধ্যে ১৪ জনই কুমামোতোর কুমা নদী অববাহিকার কুমা গ্রামের এক বৃদ্ধাশ্রমের বাসিন্দা ছিলেন।
প্রেক্ষাপট
পার্বত্য অঞ্চল হওয়ার দরুন জাপানে বৃষ্টিপাতের ফলে ধ্বস ও বন্যা এবং তারফলে মানুষের প্রাণহানি হয়। সাম্প্রতিক সময়ে জাপান খুবই ভারী বৃষ্টিপাতের সম্মুখীন হচ্ছে। বিশেষজ্ঞরা এর জন্য বৈশ্বিক উষ্ণায়নকে দায়ী করেন। এর আগে ১৯৬৫ খ্রিস্টাব্দে কুমা নদীতে প্রবল বন্যা হয়। কুম জাপানের এক অন্যতম বড় নদী। কিউশু পর্বতশ্রেণী থেকে উৎপত্তি লাভ করে কুমামোতো অঞ্চলের হিতোয়োশি, কুমা ও ইয়াৎসুশিরোর মধ্য দিয়ে প্রবাহিত হয়ে ইয়াতসুশিরো সাগরে মিশেছে।
ফুতুহুল বুলদান
ফুতূহ আল বুলদান (فتوح البلدان‎, দেশ জয়ের বই Book of the Conquests of the Lands) পারস্যের ঐতিহাসিক আহমাদ ইবনে ইয়াহিয়া আল বালাজুরী কর্তৃক লিখিত আরবী বই। বইটি এম জে ডে গোইজে কর্তৃক লিবার এক্সপুগনেশানিস রিজিওনাম (লেইডেন ১৮৭০, কায়রো ১৯০১খি.) নামে সম্পাদনা করেন। গৈজের সম্পাদনা কিতাব ফুতুহ আল বুলদানকে পরিচিতি এনে দেয়। বইটিতে মুহাম্মদ ও ইসলামের প্রথম খলিফাদের প্রথম দিককার অভিযান বর্ণিত হয়েছে। এই বইটি লেখার উপকরণ জোগাড় করতে আল বালাজুরী সিরিয়া এবং মেসোপটেমিয়া অঞ্চল ভ্রমণ করেন।
কলম্বিয়া বিশ্ববিদ্যালয় বইটি দুই খণ্ডে অনুবাদ করে The Origins of the Islamic State নামে প্রকাশ করে। প্রথম খন্ড ফিলিপ খুরি হিট্টির অনুবাদে ১৯১৬ খিস্টাব্দে এবং দ্বিতীয় খন্ড ফ্রান্সিস ক্লার্ক ম্যুরগট্টেনের অনুবাদে ১৯২৪ সালে প্রকাশিত হয়। বইটিতে খিলাফাত সাম্রাজ্যের ভৌগোলিক বর্ণনা রয়েছে। লেখক কিছু লেখা ফারসি থেকে আরবীতে অনুবাদ করেছেন।
দারুচিনি দ্বীপ
'দারুচিনি দ্বীপ' চলচ্চিত্রটি সেবার শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার জিতে নেয়। এছাড়াও সেরা অভিনেতা শাখায় পুরস্কার জিতে নেন রিয়াজ এবং অভিনেত্রী শাখায় জাকিয়া বারী মম।
কাহিনী সংক্ষেপ
দারুচিনির দ্বীপ হিসেবে এখানে বাংলাদেশের বিখ্যাত প্রবাল দ্বীপ সেন্ট মার্টিন দ্বীপ-কে চিত্রায়িত করা হয়েছে। একদল স্বপ্নবাজ তরুণ- তরুণীর বন্ধুত্বপূর্ণ সম্পর্ক, ভালোবাসার পাশাপাশি সহজ-সরল পারিবারিক জীবনের নানা ঘটনা উঠে এসেছে এই গল্পে। যে পরিবারগুলো আমাদের পরিচিত পরিবারগুলোর মতই সাদামাঠা, সহজ-সরল। তারুণ্যে পৌঁছে যাওয়া সন্তানেরা এই গল্পে গুরুত্ব পেয়েছে বেশি। আর সেই তরুণ ছেলেরাই একদিন সিদ্ধান্ত নেয় পারিবারিক সব ঝামেলা বাদ দিয়ে জনজীবন থেকে বিচ্ছিন্ন হয়ে নেটওয়ার্কের বাইরে অর্থ্যাৎ  কোনো এক দ্বীপে বেড়াতে যাবে। তারা যখন বের হবে একদল মেয়েরাও তাদের সাথে যাবার আগ্রহ প্রকাশ করে। অতঃপর একদল ছেলেমেয়ে দারুচিনি দ্বীপে পৌছে। আর এখান থেকেই শুরু হয় প্রেম ভালোবাসা বন্ধুত্বের নতুন গল্প।
কুশীলব
• রিয়াজ - শুভ্র / কানা বাবা
• জাকিয়া বারী মম - জরী
• মোশাররফ করিম - অয়ন / বল্টু
• ইমন - সঞ্জু
• বিন্দু - আনুশকা
• রুমানা মালিক মুনমুন
• আসাদুজ্জামান নূর - আনুশকার বাবা
• ফজলুর রহমান বাবু - মনিরুদ্দিন
• আবদুল্লাহ আল মামুন - শুভ্রর বাবা
• ডলি জহুর - রেহানা, শুভ্রর মা
• আবুল হায়াত - সোবহান, সঞ্জুর বাবা
• আফরোজা বানু - ফরিদা, সঞ্জুর মা
• চ্যালেঞ্জার - জরীর বাবা
• ওয়াহিদা মালিক জলি - মনোয়ার, জরীর মা
• রহমত আলী - ইউসুফ, জরীর চাচা
• শিরিন আলম - জরীর চাচী
• মাহমুদুল ইসলাম মিঠু
• সাজ্জাদ হোসেন তিতাস
• অনুভব মাহবুব
নিনাওয়া প্রদেশ
নিনাওয়া (نینوى) উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।
পদ্মশ্রী
পদ্মশ্রী ভারতের চতুর্থ সর্বোচ্চ অসামরিক সম্মাননা। শিল্পকলা, শিক্ষা, বাণিজ্য, সাহিত্য, বিজ্ঞান, খেলাধুলা, সমাজসেবা ও সরকারি ক্ষেত্রে বিশেষ অবদানের জন্য ভারত সরকার এই সম্মান প্রদান করেন। এই সম্মাননা সাধারণত ভারতের নাগরিকদেরই প্রদান করা হয়। কিন্তু অনেক অ-ভারতীয়রাও এই পুরস্কার জিতেছেন।
ভারতীয় সম্মাননার মর্যাদাক্রম অনুসারে, পদ্মশ্রীর স্থান ভারতরত্ন, পদ্মবিভূষণ ও পদ্মভূষণের পরে। পদকের একদিকে পদ্মফুলের উপরে ও নিচে "পদ্ম" ও "শ্রী" শব্দদুটি খচিত আছে। অপর দিকে বার্নিসড ব্রোঞ্জের উপর বিভিন্ন জ্যামিতিক আকারের চিত্র রয়েছে। সকল খোদাই লিপি সাদা সোনালি রঙে চিত্রিত।
২০২১ সাল অবধি মোট ৩২২৫ জন এই সম্মান পেয়েছেন।
পূর্ব এশীয় সাংস্কৃতিক ক্ষেত্র
"সিনোস্পিয়ার", চীনা পরিমণ্ডল বা "পূর্ব এশীয় সাংস্কৃতিক ক্ষেত্র" বলতে বোঝায় পূর্ব এশিয়া র  একটি জোট দেশ এবং অঞ্চল  যেগুলি ঐতিহাসিকভাবে চীনা সংস্কৃতি দ্বারা প্রভাবিত ছিল। ধারণার অন্যান্য নামগুলির অন্তর্ভুক্ত হল সিনিক বিশ্ব, কনফুসিয়াস বিশ্ব, তাওধর্মী বিশ্ব এবং চীনা সাংস্কৃতিক ক্ষেত্র।যদিও শেষটি  বিশেষ করে চীনা ভাষা জগতের জন্যও ব্যবহৃত হয়ঃ যেসব অঞ্চলে  বিভিন্ন ধরনের চীনা কথা বলা হয়।
শিরোনামহীন (অ্যালবাম)
শিরোনামহীন শিরোনামহীন বাংলা রক ব্যান্ড শিরোনামহীনের পঞ্চম স্টুডিও অ্যালবাম। ১৭ বছরের সঙ্গীত সফরের পরে শিরোনামহীন প্রথম স্ব-নামে অ্যালবাম প্রকাশ করে। এটি ২০১৩ সালের ১৯ জুলাই সাইরেন সঙ্গীত প্রকাশনা সংস্থার অধীনে জি-সিরিজের ব্যানারে বাংলাদেশে প্রকাশিত হয়। কাইনেটিক মিউজিক অ্যলবামটির ডিজিটাল পরিবেশনা করে।
অ্যালবামের "আবার হাসিমুখ" গানটি তাদের পূর্রবর্তী "হাসিমুখ" গানের একটি সংস্করণ। তানিম রহমান অংশুর পরিচালনায় "আবার হাসিমুখ" গানটির একটি মিউজিক ভিডিও নির্মাণ করা হয়েছে, যেখানে অভিনয় করেছেন ২০০৭ সালের মিস বাংলাদেশ বিজয়ী জান্নাতুল ফেরদৌস পিয়া।
পূর্ব এশীয় সাংস্কৃতিক ক্ষেত্র
পূর্ব এশীয় সাংস্কৃতিক ক্ষেত্র এবং চীনা অক্ষর (Hànzì) সাংস্কৃতিক গোলক,  সিনোস্পিয়ার বা চীনা জগতের সঙ্গে অদলবদল করে ব্যবহার হয় তবে দুটির ভিন্ন ভিন্ন রূপ রয়েছে।
শিরোনামহীন (অ্যালবাম)
রেকর্ডিং
অতীতের জানালার মাধ্যমে নতুন আলোকে আমন্ত্রণ জানাতে শিরোনামহীন তাদের স্ব-শিরোনাম অ্যালবামে স্বীকারোক্তি, চাহিদা, ক্রোধ, আশা এবং প্রত্যাশা সংকলনের চেষ্টা করেছে। গীতিকথার দৃষ্টিকোণ থেকে, অ্যালবামটি নেতিবাচক জীবনযাপনের ইতিবাচক দিকগুলি অনুসন্ধানের মধ্য দিয়ে বিষয়টিতে সুনির্দিষ্ট ইতি টানে। সাঙ্গীতিকভাবে শিরোনামহীন বেহালার, চেলো, পাবলিক ক্লাসিক অর্কেস্ট্রেশনে রক গিটার, বেস এবং ড্রামের সাথে মিশ্রিত কনট্রাবাস বিভাগের উপর ভিত্তি করে সঙ্গীত রচনার চেষ্টা করেছিল। শিরোনামহীন অ্যালবামটিতে দলের সদস্য এবং দলের সাথে জড়িত ব্যক্তিদের স্মরণ করেছে, যারা অন্তত একবার হলেও শিরোনামহীনের হয়ে কাজ করেছিল।
পূর্ব এশীয় সাংস্কৃতিক ক্ষেত্র
আর্নল্ড জে টয়েনবী
ব্রিটিশ ঐতিহাসিক আর্নল্ড জে টয়েনবী তার 'এ স্টাডি অফ হিস্ট্রি' নামক গ্রন্থে সুদূর প্রাচ্যের সভ্যতাকে একটি অন্যতম প্রধান সভ্যতা হিসাবে তালিকাভুক্ত করেছেন। তিনি সুদূর প্রাচ্য সভ্যতার মধ্যে জাপান ও কোরিয়াকে অন্তর্ভুক্ত করেছিলেন এবং প্রস্তাব করেছিলেন যে এটি চৈনিক সভ্যতা থেকে গড়ে উঠেছে যেটি হলুদ নদী অববাহিকা থেকে সম্ভূত।   টয়েনবী হেলেনিক ও পাশ্চাত্য সভ্যতার সাথে চৈনিক ও সুদূর প্রাচ্যের সভ্যতার সম্পর্কের তুলনা করেন। টয়েনবীর মতে, গ্রীক ও পাশ্চাত্য সভ্যতাগুলির মধ্যে "আপাত-সংহতির" সম্পর্ক ছিল, যখন পূর্ব প্রাচ্য বিশ্ব "চৈনিক সার্বজনীন রাষ্ট্র"এর "ভূত"/জিদ দ্বারা নিয়ন্ত্রিত ছিল।
স্থাপত্য
পূর্ব এশীয় সাংস্কৃতিক ক্ষেত্রের দেশগুলি প্রাচীন চীন স্থাপত্যের সাথে জড়িত একই স্থাপত্য শৈলীর অংশ।
শিরোনামহীন (অ্যালবাম)
সুরোরোপ
অ্যালবামের এগারোটি গানের মধ্যে এককভাবে জিয়াউর রহমান জিয়া চারটি এবং দিয়াত খান ও কাজী শাফিন আহমদের সাথে যৌথভাবে দুইটি করে গানের নুর করেছেন। শাফিন এককভাবে একটি এবং তুহিন ও জিয়ার সাথে যৌথভাবে দুইটি গানের সুর করেছেন। দিয়াত এককভাবে "রোদ ক্যানভাস" গানের সুর করেছেন। অন্যান্য প্রকল্পসমূহে শিরোনামহীন, তাদের স্বাতন্ত্র্যসূচক সরোদ, এস্রাজ, মন্দিরা ও দোতারার মতো সনাতন শাস্ত্রীয় যন্ত্র ব্যবহার করেছেন। পঞ্চম স্ব- শিরোনাম অ্যালবামেও তারা গিটার, বেজ এবং ড্রামস-এর পাশাপাশি কিছু শাস্ত্রীয় যন্ত্র ব্যবহার করেছেন।
পূর্ব এশীয় সাংস্কৃতিক ক্ষেত্র
দর্শন
বৌদ্ধধর্ম
চীন, জাপান, কোরিয়া, তাইওয়ান ও ভিয়েতনামের দেশগুলি বৌদ্ধধর্মের একই ইতিহাস ভাগ করে নিয়েছে।
তাওধর্ম
চীন, জাপান, কোরিয়া, তাইওয়ান, এবং ভিয়েতনাম তাওবাদ দ্বারা প্রভাবিত হয়েছে।
কনফুসীয়ধর্ম
চীন, জাপান, কোরিয়া, তাইওয়ান ও ভিয়েতনামের দেশগুলো কনফুসিয়ান দার্শনিক বিশ্ব-দর্শনকে ভাগ করে নেয়। কনফুসীয় একটি মানবতাবাদী দর্শন যেটি বিশ্বাস করে যে মানবমাত্রেই শিক্ষাগ্রহণে ইচ্ছুক, বিশেষ করে স্বশিক্ষা এবং স্বসৃষ্টি সহ ব্যক্তিগত ও সাম্প্রদায়িক প্রচেষ্টার মাধ্যমে উন্নততর ও নিখুঁত হতে পারে। কনফুসীয়ধর্ম সদ্গুণশিক্ষা এবং নৈতিকতা রক্ষণাবেক্ষণের উপর জোর দেয়, সবচেয়ে মৌলিক হল রেন  (仁), ই (义/義) এবং লি(礼/禮)। 'রেন' অন্য ব্যক্তিদের জন্য পরমার্থ এবং মানবতার একটি বাধ্যবাধকতা, 'ই' হল ন্যায় সমুন্নোত এবং ভাল কাজ করার নৈতিক স্বভাব এবং লি হল নিয়ম এবং আনুষ্ঠানিকতার একটি পদ্ধতি যা নির্ধারণ করে যে একজন ব্যক্তির দৈনন্দিন জীবনে সঠিকভাবে কী কাজ করা উচিত।